IVL ร่วง 3 วันติด! รูดต่อ 4% สวนโบรกฯ แนะซื้อ วางเป้าสูง คาดกำไร Q1 โตเด่น
IVL ร่วง 3 วันติด! รูดต่อ 4% สวนโบรกฯ แนะซื้อ วางเป้าสูง คาดกำไร Q1 โตเด่น ล่าสุด ณ เวลา 15.01 น. อยู่ที่ 54.25 บาท ลบ 2.25 บาท หรือ 3.98% สูงสุดที่ 56.75 บาท ต่ำสุดที่ 54.25 บาท ด้วยมูลค่าซื้อขาย 1.20 พันล้านบาท
4 เม.ย. 2561

ผู้สื่อข่าวรายว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 15.01 น. อยู่ที่ 54.25 บาท ลบ 2.25 บาท หรือ 3.98% สูงสุดที่ 56.75 บาท ต่ำสุดที่ 54.25 บาท ด้วยมูลค่าซื้อขาย 1.20 พันล้านบาท

โดย ราคาหุ้น IVL ปรับตัวลง 3 วันติด นับตั้งแต่ราคาหุ้นปิดตลาดที่ระดับ 57.25 บาท เมื่อวันที่ 30 มี.ค.61
อย่างไรก็ตาม บล.กรุงศรี ระบุในบทวิเคราะห์ แนะนำซื้อ IVL ให้ราคาเป้าหมาย 75 บาทต่อหุ้น โดยคาดว่ากำไรไตรมาส 1/61 โตต่อจากแรงหนุนของ Spread PTA ปรับขึ้นต่อเนื่องเป็น 125$/ton เทียบกับค่าเฉลี่ยในปี 60 ที่ 100$/ton
รวมทั้งยังมีข่าวดีจากการประกาศเข้าซื้อกิจการ (M&amp;A) ในช่วงครึ่งหลังปี 61 เป็นอีกหนึ่ง upside ให้ IVL ในปีนี้
ด้านราคาหุ้น IVL เคยปรับตัวขึ้นสู่ระดับ 60 บาทในปี 53 โดยมี Capacity รวมเพียง 3 ล้านตัน แต่ปัจจุบัน IVL มีกำลังการผลิตเพิ่มเป็น 10 ล้านตันแต่ราคาหุ้นยังไม่ได้ปรับขึ้นสะท้อนผลบวกดังกล่าว